Բացի այդ, ցածր կենսամակարդակի պատճառով ընտանիքներում «օրվա հացի» խնդիր է առաջանում, եւ առաջին հերթին խոցելի թիրախ են դառնում տարեցները, որոնց վերաբերվում են որպես սպառող «ավելորդ բերանի»: Քանի որ տարեց մարդու եկամուտը ցածր է, յուրաքանչյուր ընտանիքում առաջ է գալիս տարեցի խնամքը հոգալու խնդիր: Տարեցները հայտնվում են խոցելի իրավիճակում եւ դժվարությամբ են հարմարվում իրենց նոր կարգավիճակին, որովհետեւ երկար տարիներ աշխատելուց հետո «ավելորդի» կարգավիճակում հայտնվելը հանգեցնում է դիմադրության եւ կոնֆլիկտի: